Ła capeła dei Scrovegni xe na ceza che ła se trova inte el sentro storico de Padova e ła ospita el famoxisimo ciclo de afreschi de Gioto che risałe ai primi ani del XIV secoło, considerá uno dei capołavori del'arte ocidentałe. Internamente ła xe lunga 29,26 metri, larga 12,80 e alta al masimo 8,48. Inte el 2012 ła xe stà visità da 356.471 persone. Intitołà a ła , ła capeła xe stà costruia e afrescà tra il 1303 e i primi mesi del 1305 su ordine de Enrico Scrovegni, richisimo banchiere e strosin padovan, come oratorio privato e futuro mauxołeo familiare. Ła gà fata afrescare dal fiorentin Gioto, che el gaveva lavorà pa' i francescani de Assisi e de Rimini, e che el gera a Padova par dipingere al interno dea Baxełega de Sant'Antonio. I leterati de chel tempo Riccobaldo Ferrarese e Francesco da Barberino i gà certificà ła prexensa de Gioto al cantiere e quindi ła capeła xe una dee poche intrà e só opere che ghe vien atribuie co certesa. Anca ła data poe esere considerà atendibie: el teren xe stà comprà da Scrovegni inte el 1300 e el vescovo de Padova Ottobuono di Razzi gaveva dà l'autorixasion a costruire prima de esere trasferio a Aquileia inte el 1302. Inte el 1303 xe stà poxà ła prima fondasion . Il 1º marso 1304 papa Benedetto XI gà conceso ła indulgensa a chi che gavese visità ła capeła, che xe stà consacrà el 25 marso 1305. Se pensa che i afreschi sia stà exeguii tra el 1304 e el 1306 o, secondo altri studi, inte el periodo 1308-1310. Gioto el gà dipinto tuti i muri interni del'oratorio co un progetto iconografico e decorativo unitario, ispirà da un competente teologo agostiniano, che secondo G. Pisani gera Alberto da Padova. Tra e fonti doparae ghe xe stà diversi testi agostiniani, i Vangei apocrifi del pseudo-Matteo e de Nicodemo, ła de Jacopo da Varazze e, par picoi dettaji iconografici, e del pseudo-Bonaventura, oltre a testi de ła tradision medievae cristiana, tra cui l'antico . Inte el 1305, quando che i lavori gera drio finire, i visini frati Eremitani gà protestà parché in corso d'opera ła capeła gera stà ingrandia rispeto al progeto e ła gera drio trasformarse ne na cexa vera e propria co un campanie. Probabilmente in seguito a ste proteste, ła cexa xe stà ridimensionà nea parte de l'abside, come che confermaria ła datasion al 1320 dei afreschi de ła stesa abside. Xe in ogni caxo sicuro che l'atuałe campanie visin a ła capeła no el xe originałe. Ŀa capeła, acquisia dal Comune de Padova inte el 1880, ła gera cołegà in origine co un ingreso laterałe al pałaso Scrovegni , costruio visin ai resti de ła arena romana, sora ai quai ghe xe deso el spiaso davanti l'entrata de ła capeła. Dal'Otosento ła capeła xe stà diverse volte restaurà co scrupoło, garantendo cusì l'odierno otimo stato de conservasion. A diferenza dei afreschi del Domo de Assisi, al ciclo dei Scrovegni gà partecipà sicuramente Gioto e se ritien che el contributo de ła botega sia stà bastansa limità. Se nota ła prexensa de più man, sora-de-tuto nee raprexentasion secondarie, ma in generale e sene e vien atribuie al maestro fiorentin. I epixodi inte i cuałi xe più evidenti i contributi dei aiutanti xe quei de ła vita de ła Vergine, l, l, ła , i medaioni de ła volta e de łe fase decorative, alcune ałegorie a monocromo e el . Suła cronołogia interna del ciclo no ghe xe acordo tra i studioxi: alcuni sostien che ła reaixasion sia ndà secondo el sviłupo de łe storie e chi sostien l'oposto.